अग्रसेन स्कूल में नि:शुल्क दंत शिविर
भुरकुंडा | पटेलनगरस्थित श्री अग्रसेन स्कूल भुरकुंडा में मंगलवार को नि:शुल्क दंत जांच शिविर लगाया गया। शिविर का उद्घाटन दंत रोग विशेषज्ञ डॉ. अमरजीत कुमार, विद्यालय के निदेशक प्रवीण राजगढ़िया, प्राचार्य डॉ. संजय कुमार सिन्हा ने किया। शिविर में डॉ. अमरजीत कुमार ने दर्जनों बच्चों के दांत और मुंह संबंधी रोगों की जांच की। शिविर में ओरल हाइजीन और सही तरीके से ब्रश करने की विधि प्रोजेक्टर के माध्यम से बताई गई। विद्यालय के निदेशक प्रवीण राजगढ़िया ने बताया कि विद्यालय समय-समय पर हेल्थ चेकअप शिविर लगाकर नेत्र, दंत और अन्य विशेषज्ञों की सेवाएं बच्चों को मुहैया कराता रहता है। प्राचार्य संजय सिन्हा ने ओरल केयर की प्राथमिकता को जीवन का अंग बनाने के लिए बच्चों का अाह्वान किया। शिविर में को सफल बनाने में चंचल सरकार, शिल्पा, शेखर कुमार, रजनी कौर सहित अन्य का विशेष योगदान रहा।
hin_Deva hin_Deva